ഈ സീരീസ് കാഴ്ചക്കാരുടെ വിനോദത്തിനായി മാത്രം നിർമ്മിച്ചതാണ്, ഇതൊരു ഫിക്ഷൻ സൃഷ്ടിയാണ്. ഈ പരമ്പരയിൽ അസഭ്യവാക്കുകൾ, ശാപവാക്കുകൾ കഥാഗതിയെ പിന്തുണയ്ക്കുന്ന ഇൻ്റിമേറ്റ് സീനുകളുടെ വ്യക്തമായ ദൃശ്യങ്ങൾ എന്നിവ അടങ്ങിയിരിക്കുന്നു. സീരീസിൽ ചിത്രീകരിച്ചിരിക്കുന്ന പേരുകൾ, കഥാപാത്രങ്ങൾ, ബിസിനസുകൾ, സ്ഥലങ്ങൾ, വിഷയങ്ങൾ, സംഭവങ്ങൾ എന്നിവ രചയിതാവിൻ്റെ ഭാവനയോ സാങ്കൽപ്പിക രീതിയിൽ ഉപയോഗിക്കുന്നതോ ആണ്.
ഏതെങ്കിലും വ്യക്തിയുടെ (ജീവിച്ചിരിക്കുന്നതോ മരിച്ചതോ ആയ) പേരുമായോ സ്വഭാവവുമായോ ചരിത്രവുമായോ പൂർണമായോ ഭാഗികമായോ എന്തെങ്കിലും സാമ്യം പൂർണ്ണമായും യാദൃശ്ചികവും മനഃപൂർവമല്ലാത്തതുമാണ്. പരിപാടിയിലെ ഏതെങ്കിലും സംഭാഷണങ്ങളോ കഥാപാത്രങ്ങളോ ഏതെങ്കിലും വ്യക്തിയിടെയോ, ജാതിയുടെയോ, സമുദായത്തിൻ്റെയോ, സംസ്കാരത്തിൻ്റെയോ, പാരമ്പര്യങ്ങളുടെയോ, വംശത്തിൻ്റെയോ, മതത്തിൻ്റെയോ, വികാരങ്ങളെ വ്രണപ്പെടുത്താനോ ഏതെങ്കിലും രാഷ്ട്രീയ പാർട്ടിയെയോ, വ്യക്തിയെയോ, (ജീവിച്ചിരിക്കുന്നതോ മരിച്ചതോ ആയ) അപകീർത്തിപ്പെടുത്താൻ ഉദ്ദേശിച്ചുള്ളതല്ല.
പോലീസ് വകുപ്പിനോടും നിയമ നിർവ്വഹണ സ്ഥാപനങ്ങളോടും നിർമ്മാതാക്കൾക്ക് അങ്ങേയറ്റം ബഹുമാനവും ആദരവുമുണ്ട്, കൂടാതെ ഏതെങ്കിലും തൊഴിലിൻ്റെ സമ്പ്രദായങ്ങളെ വേദനിപ്പിക്കാനോ, അപമാനിക്കാനോ, കോട്ടം വരുത്താനോ, അവഹേളിക്കാനോ, ഉദ്ദേശിക്കുന്നില്ല. ഏതെങ്കിലും തരത്തിലുള്ള മയക്കുമരുന്ന്, മദ്യം അല്ലെങ്കിൽ പുകയില ഉൽപ്പന്നങ്ങൾ അല്ലെങ്കിൽ ഏതെങ്കിലും അമാനുഷിക ശക്തികളോ വിശ്വാസങ്ങളോ ഉപയോഗിക്കുന്നതിനെയോ പ്രോത്സാഹിപ്പിക്കുന്നതിനെയോ ഈ സീരീസ് പിന്തുണയ്ക്കുന്നില്ല.
പരിപാടിയുടെ ചിത്രീകരണത്തിനിടെ മൃഗങ്ങൾക്കൊന്നും പരിക്കേറ്റിട്ടില്ല. പരമ്പരയുടെ നിർമ്മാണവേളയിൽ ബാലതാരങ്ങളെ ദുരുപയോഗം ചെയ്യുകയോ അവഗണിക്കുകയോ ചൂഷണം ചെയ്യുകയോ ചെയ്തിട്ടില്ലെന്ന് ഉറപ്പാക്കാൻ എല്ലാ നടപടിയും സ്വീകരിച്ചിരുന്നു. പ്രോഗ്രാമിൻ്റെ വിഷയം സെൻസിറ്റീവ് സ്വഭാവമുള്ളതായിരിക്കാം. ഈ പ്രോഗ്രാമിൽ കാണുന്ന ഉള്ളടക്കമോ വിഷയമോ ആമസോൺ പിന്തുണയ്ക്കുന്നില്ല. കാഴ്ചക്കാരൻ്റെ ഔചിത്യബോധം ശുപാർശചെയ്യുന്നു.
15 നവംബർ 2022 രാവിലെ 7:58
നമുക്ക് എവിടെയോ എന്തോ വിട്ടുപോവുന്നുണ്ട്.
എന്താണെന്നു മനസ്സിലാവുന്നില്ല.
നമുക്കെന്തോ വിട്ടുപോവുന്നുണ്ട്.
മാഡം, ഇത് തൽക്കാലത്തേക്ക് മാറ്റിവെച്ച് ഒന്നു വിശ്രമിച്ചൂടേ?
ആറു മണിക്കൂറോളമായി ജോലി ചെയ്യുന്നു.
കമ്മീഷണറുടെ ഓഫീസിൽനിന്ന് നല്ല സമ്മർദ്ദമുണ്ട്.
രണ്ടു ദിവസത്തിനകം റിപ്പോർട്ട് സമർപ്പിക്കണം.
-ഒരു കാപ്പി കൂടി പറയട്ടെ? -വേണ്ട.
എന്തുപറ്റി മാഡം?
ഈ വേരുകൾ. ഇത് നോക്കിക്കേ.
ഇവയ്ക്ക് നല്ല കട്ടി തോന്നുന്നല്ലോ.
മാഡം, ഓർക്കുന്നില്ലേ? നാം കാർ നിർത്തിയ സ്ഥലത്ത് ഒരു വലിയ ആൽമരമുണ്ട്.
ഈ വേരുകൾ അതിൻ്റെയാവും.
ആൽമരത്തിൻ്റെ വേരുകൾ പത്തുപതിനഞ്ച് അടിയെങ്കിലും ആഴത്തിൽ പോവില്ലേ?
ഉവ്വ് മാഡം.
ഈ വേരുകൾ ഇങ്ങനെ പുറത്തുവരണമെങ്കിൽ ആരെങ്കിലും അത്ര ആഴത്തിൽ കുഴിച്ചുകാണും.
അന്നു നമ്മൾ എത്ര ആഴത്തിൽ കുഴിച്ചെന്ന് ഓർമ്മയുണ്ടോ?
നാലഞ്ചടി ആഴത്തിലാണ് ചത്ത പട്ടിയെ കിട്ടിയത്, മാഡം.
അതായത്, ഈ വേരുകൾ നമ്മൾ കുഴിച്ചപ്പോൾ പുറത്തുവന്നതല്ല.
മാഡം പറയുന്നത് സാഗർ...
അയാൾ ഭൂനിരപ്പിൽനിന്ന് അഞ്ചടി താഴ്ചയിൽ പട്ടിയെ കുഴിച്ചിട്ടു.
പക്ഷേ അയാൾ ഉറപ്പായും പതിനഞ്ചോ ഇരുപതോ അടി കുഴിച്ചിട്ടുണ്ട്.
എങ്കിൽ മാത്രമേ ഈ വേരുകൾ പുറത്തുവരൂ.
അയാൾ എന്തിനായിരിക്കും അത്രയും ആഴത്തിൽ കുഴിച്ചത്?
നമ്മുടെ 'എ'യെ എവിടെ കുഴിച്ചിടണം, സർ?
-റെഡ്ഡിയുടെ പറമ്പ് കാലിയല്ലേ? -അതെ സർ.
അവനെ അവിടെ കുഴിച്ചിട്ടോ. ഞാൻ റെഡ്ഡിയോട് സംസാരിക്കാം.
ശരി സർ.
ആര് ശവക്കുഴി തോണ്ടിനോക്കിയാലും ചത്ത പട്ടിയെ കാണുമ്പോൾ അവർ നിർത്തും.
അതിനുമടിയിൽ മറ്റൊരു മൃതദേഹം ആരും പ്രതീക്ഷിക്കില്ല.
അപാര ബുദ്ധിതന്നെ.
ദൂത
സാഗറിൻ്റെ ഫാം ഹൗസ് രാവിലെ 8:42
"ഗോസ്റ്റ് ഷാഡോസ്" എന്ന പ്രശസ്ത യുട്യൂബ് ചാനലിൻ്റെ അവതാരകയായ
മിസ് കിരൺ റെഡ്ഡിയെ മരിച്ച നിലയിൽ കണ്ടെത്തി
മാദ്ധ്യമപ്രവർത്തനം...
"മാധ്യമപ്രവർത്തനം - മൂല്യങ്ങളും ആദർശങ്ങളും"
ഞാൻ ഇതൊക്കെ ഫാം ഹൗസിലേക്ക് കൊടുത്തയക്കട്ടെ?
ദൂത പബ്ലിക്കേഷൻസ് 1962-ൽ പ്രസിദ്ധീകരിച്ചത്
ദൂത പബ്ലിക്കേഷൻസ്
പോർട്ട് കോളനി, റോഡ് നം. 9, സത്യവീട്, വിശാഖപട്ടണം - 530035
ദൂത പബ്ലിക്കേഷൻസ് സത്യവീട്, രാവിലെ 10:06
സാഗർ സർ?
സാറെന്താ ഇവിടെ?
-താൻ... -ഞാൻ സത്യ. ജേണോ ഗ്ലോബൽ സ്റ്റുഡൻ്റ്.
കോൺവോക്കേഷന് ക്ഷണിക്കാൻ അങ്ങയുടെ ഓഫീസിൽ വന്നിരുന്നു.
-ഓ, ശരിയാ. സത്യ. -അതെ.
-ജോലി അപേക്ഷ കൊടുത്തിരുന്നു, അല്ലേ? -അതെ സർ.
-ദൂത പബ്ലിക്കേഷൻസ്? -ഇതാണ് സർ ദൂത. ഞങ്ങളുടെയാണ് ദൂത.
-നിങ്ങളുടെയോ? -ഞങ്ങളുടെ കുടുംബത്തിൻ്റെയാണ് സർ.
എൻ്റെ മുത്തച്ഛനായിരുന്നു ചീഫ് എഡിറ്റർ. സത്യമൂർത്തി.
-മുത്തച്ഛൻ്റെ പേരാ എനിക്കും. -സത്യമൂർത്തി.
അകത്തേക്കു വരൂ സർ.
ഇരിക്കൂ.
ചായയോ കാപ്പിയോ?
ഒന്നും വേണ്ട. നന്ദി.
സത്യമൂർത്തി അദ്ദേഹത്തിനെ കാണാൻ പറ്റുമോ?
അദ്ദേഹം ജീവിച്ചിരിപ്പില്ലല്ലോ സർ.
1962-ൽ ഒരുനാൾ പെട്ടെന്ന് അദ്ദേഹത്തെ കാണാതായി.
അതിനുശേഷമാണ് പബ്ലിഷിങ്ങും പത്രം അച്ചടിക്കുന്നതും നിർത്തിവെച്ചത്.
എൻ്റെ കുടുംബത്തിന് എല്ലാം നഷ്ടപ്പെട്ടു.
ആ പ്രിൻ്റിംഗ് പ്രസ് ഞങ്ങൾ വീടായി നവീകരിച്ചു.
കേട്ടതിൽ സങ്കടമുണ്ട്.
പക്ഷേ...
അദ്ദേഹത്തിൻ്റെ ലേഖനങ്ങളെപ്പറ്റിയോ പുസ്തകങ്ങളെപ്പറ്റിയോ എന്തെങ്കിലും അറിയാമോ?
അദ്ദേഹത്തിൻ്റെ മുറി നോക്കിക്കോളൂ സർ. നിങ്ങൾക്ക് ഉപകാരപ്പെട്ടേക്കാം.
വരൂ, ഞാൻ കാണിച്ചുതരാം.
വരൂ സർ.
എൻ്റെ മുത്തച്ഛൻ സത്യമൂർത്തി.
അദ്ദേഹം വിട്ടിട്ടുപോയ അതേപോലാണ് ഈ മുറി ഇപ്പോഴും വെച്ചിട്ടുള്ളത്.
അദ്ദേഹത്തിൻ്റെ പുസ്തകങ്ങൾ, മേശ, ആ കാലഘട്ടത്തിലെ പത്രങ്ങൾ...
എൻ്റെ അച്ഛൻ അദ്ദേഹത്തിൻ്റെ ഓർമ്മയ്ക്കായി എല്ലാം സൂക്ഷിച്ചുവെച്ചിരിക്കുകയാണ്.
സത്യ!
സർ, ഒരു മിനിറ്റ്. ഇപ്പൊ വരാം.
-എന്തുപറ്റി അച്ഛാ? -സത്യ, ആരാ അവിടെ?
-ആ കതകുതുറക്കാൻ ആരാ നിനക്കനുവാദം തന്നത്? -അച്ഛാ, ഞാൻ...
നീ എന്തിനാ ആ കതകുതുറന്നത്?
ഞാനല്ലാതെ വേറാരും അത് തുറക്കരുതെന്ന് ഞാൻ പറഞ്ഞിട്ടില്ലേ.
-അച്ഛാ! -ആരാ അകത്ത്? പുറത്തേക്കുവരാൻ പറ.
അച്ഛാ, പ്ലീസ്.
-ആദ്യം അയാളോട്... -പക്ഷേ അച്ഛാ...
ചന്ദ്രമൂർത്തി?
ഇയാൾ തൻ്റെ അച്ഛനാണോ?
ആരാ നിങ്ങളെ അകത്തേക്കു കടത്തിവിട്ടത്?
പുറത്തുപോവൂ.
നിങ്ങളെപ്പോലുള്ളവർക്ക് ഇവിടെ കയറാൻപോലും അർഹതയില്ല.
നിങ്ങളെന്താ ഇവിടെ?
ഞാൻ ദൂതയെപ്പറ്റി ഗവേഷണം നടത്തുകയാണ്.
ദൂതയെപ്പറ്റി ഗവേഷണമോ?
ആ പേര് ഉച്ചരിക്കാൻപോലും നിങ്ങൾക്ക് അർഹതയില്ല.
അച്ഛാ.
ഞാൻ എത്തിയാൽ നിനക്ക് പുറത്തുപോണം എന്നു പറഞ്ഞതല്ലേ? പൊക്കോ.
-പക്ഷേ അച്ഛാ... -പോ, സത്യ.
ഞാൻ കുറച്ചു വിവരങ്ങളറിയാൻ വന്നതാ.
നിങ്ങൾക്കിവിടെ നിന്ന് ഒരു വിവരവും കിട്ടില്ല.
നിങ്ങളെപ്പോലൊരാൾ എൻ്റെ അച്ഛനെപ്പറ്റി എഴുതുന്നതിലും മോശം കാര്യം മറ്റൊന്നില്ല.
എൻ്റെ അച്ഛനും ആ പത്രത്തിനും മഹത്തരമായ ഒരു ചരിത്രമുണ്ട്.
നിങ്ങളുടെ വഷളൻ എഴുത്തുകളാൽ അത് നശിപ്പിക്കരുത്.
എന്താ സർ?
മഹത്തരമായ ചരിത്രമുണ്ട് എന്നു നിങ്ങൾ പറഞ്ഞതുകൊണ്ടായില്ലല്ലോ.
എന്താ ഇതിലിത്ര മഹത്തരം?
അദ്ദേഹം ഒരു പത്രം തുടങ്ങി, പിന്നെ അതിനെയും അദ്ദേഹത്തിൻ്റെ കുടുംബത്തെയും ഉപേക്ഷിച്ചു.
ഇതിലെന്താ ഇത്ര മഹത്തരം?
ആരാ നിങ്ങളോടിതു പറഞ്ഞത്?
ആരും പറയേണ്ട ആവശ്യമില്ല സർ.
ഇതൊക്കെ ഇൻ്റർനെറ്റിലുണ്ട്.
ഇൻ്റർനെറ്റിൽനിന്നാണോ നിങ്ങളിത് വായിച്ചത്?
നിങ്ങളൊരു പത്രപ്രവർത്തകനാണോ?
മാദ്ധ്യമപ്രവർത്തനത്തിൻ്റെ അടിസ്ഥാനതത്വം അറിയാമോ?
ഏതൊരു വിവരവും പല തവണ പരിശോധിച്ച് സത്യമാണെന്ന് ഉറപ്പുവരുത്തിയ ശേഷം മാത്രമേ
അതെപ്പറ്റി എഴുതാനോ പറയാനോ പാടൂ.
എങ്കിൽ പറയൂ. എന്താണ് സത്യം, എന്താണ് നുണ എന്ന്.
അല്ലെങ്കിൽ എനിക്കറിയുന്നത് എഴുതേണ്ടിവരും.
പുസ്തകപ്രകാശനവേദി
പ്രശസ്ത പത്രപ്രവർത്തകൻ കൊദിനാല സത്യമൂർത്തിയുടെ പുസ്തകം
"മാധ്യമപ്രവർത്തനം- മൂല്യങ്ങളും ആദർശങ്ങളും" പ്രകാശിപ്പിക്കപ്പെടുന്ന ഈ വേളയിൽ,
ഇവിടെ സന്നിഹിതരായ ഓരോ അതിഥികളെയും ഞങ്ങൾ നന്ദിയോടെ സ്വാഗതം ചെയ്യുന്നു.
സദസ്സിനോട് രണ്ടുവാക്ക് പറയാൻ എംഎൽഎ രാഘവയ്യയെ ക്ഷണിക്കുന്നു.
ഏവർക്കും നമസ്കാരം.
ഞാൻ പല രാഷ്ട്രീയ മീറ്റിങ്ങുകളിലും ഒരു എംഎൽഎ എന്നനിലയിൽ പങ്കെടുത്തിട്ടുണ്ട്.
പക്ഷേ ഇന്നത്തെ പുസ്തകപ്രകാശന ചടങ്ങിൽ മുഖ്യാതിഥിയായി എത്താൻ കഴിഞ്ഞതിൽ
എനിക്ക് ഏറെ അഭിമാനമുണ്ട്.
സത്യമൂർത്തി എൻ്റെ ഉറ്റ ചങ്ങാതിയാണ്.
അദ്ദേഹത്തിൻ്റെ പത്രത്തിൻ്റെ പേരാണ് 'ദൂത'.
ഇന്നത് ആന്ധ്രാപ്രദേശിലെ ദിനപത്രങ്ങളിൽ ഒന്നാമതാണ്.
ഈ പത്രത്തിൻ്റെ പ്രാധാന്യമെന്തെന്നാൽ,
"ദൂത"യിൽ ഒരു വാർത്ത അച്ചടിച്ചുവന്നെങ്കിൽ
അത് പരിപൂർണ്ണസത്യമായിരിക്കും എന്ന കാര്യം ഉറപ്പാണ്.
സത്യമൂർത്തിയ്ക്ക്
സ്വന്തം രാജ്യത്തോടും പത്രപ്രവർത്തനം എന്ന കലയോടും അഗാധമായ ഇഷ്ടമുണ്ട്.
സ്വാതന്ത്ര്യസമരകാലത്ത് ഒരിക്കലുണ്ടായ ഒരു സംഭവം ഞാൻ നിങ്ങളോടു പറയാം.
അന്ന് സത്യമൂർത്തി സമാന ചിന്താഗതിയുള്ള ചെറുപ്പക്കാരുടെ ഒരു സംഘടന ഉണ്ടാക്കി.
ബ്രിട്ടീഷുകാരിൽനിന്ന് ഒളിച്ചുകൊണ്ട്,
സ്വന്തം പ്രാണൻ പണയം വെച്ചുകൊണ്ട് അദ്ദേഹം വാർത്തകൾ പുറത്തുവിട്ടു.
ഇങ്ങനെ വാർത്തകൾ പുറത്തുവിടുന്ന രീതിയ്ക്ക് അദ്ദേഹം നല്ലൊരു പേരും കണ്ടെത്തിയിരുന്നു.
"ദൂത."
അതുതന്നെയാണ് അദ്ദേഹം തൻ്റെ പത്രത്തിനിട്ട പേരും.
ദൂത അക്കാലത്തെ ബ്രിട്ടീഷ് ജനറലിന് ഒരു തലവേദനയായി.
ദൂതയുടെ പ്രിൻ്റിംഗ് പ്രസ് നശിപ്പിക്കാൻ അയാൾ ആളുകളെ അയച്ചു.
അപ്പോഴാണ് സത്യമൂർത്തി എന്നോടിങ്ങനെ പറഞ്ഞത്, "പ്രസ്സ് അവർ നശിപ്പിച്ചോട്ടെ."
"എന്നെ അറസ്റ്റ് ചെയ്യുന്നെങ്കിൽ ചെയ്തോട്ടെ."
"പക്ഷേ എന്തുവന്നാലും നാം ഈ പ്രിൻ്റിംഗ് മെഷീൻ സംരക്ഷിക്കണം."
എന്തെന്നാൽ, ആ മെഷീൻ ആയിരുന്നു സത്യമൂർത്തിയുടെ ആയുധം.
ഞങ്ങൾ രണ്ടാളും ചേർന്ന് രായ്ക്കുരാമാനം ആ മെഷീൻ സത്യപട്ടണം ലൈറ്റ്ഹൗസിലെത്തിച്ചു.
ബ്രിട്ടീഷുകാർ ഞങ്ങളെ തല്ലിച്ചതച്ചു,
ആ മെഷീൻ എവിടെയാണെന്നറിയാൻ വേണ്ടി.
ഞങ്ങൾ ഒരക്ഷരം പോലും മിണ്ടാതെ വേദനയൊക്കെ സഹിച്ചു.
പുറത്തിറങ്ങിയശേഷം ഞങ്ങൾ ലൈറ്റ്ഹൗസിൽനിന്ന് "ദൂത" അച്ചടിക്കുന്നത് തുടർന്നു.
അന്നുമുതൽ ആ ലൈറ്റ്ഹൗസ് ആണ് "ദൂത"യുടെ ലോഗോ.
തൻ്റെ അനുഭവങ്ങളും, പത്രപ്രവർത്തനത്തോടുള്ള ഇഷ്ടവും ബഹുമാനവും സമന്വയിപ്പിച്ചാണ്
സത്യമൂർത്തി ഈ പുസ്തകം രചിച്ചിരിക്കുന്നത്.
ഈ പുസ്തകത്തിലെ ഓരോ വാക്കിലും നിങ്ങൾക്ക് അദ്ദേഹത്തെ കാണാനാകും.
ഈ പുസ്തകം രചിക്കാൻ ഇതിലും യോഗ്യനായ ആരെയും എനിക്ക് സങ്കൽപ്പിക്കാനാവുന്നില്ല.
വരും തലമുറകൾക്ക് പത്രപ്രവർത്തനമേഖലയിൽ
ഈ പുസ്തകം ഒരു വഴിവിളക്കാവുമെന്നു പ്രത്യാശിച്ചുകൊണ്ട്,
ഞാൻ നിർത്തുന്നു.
നന്ദി.
എന്നോടുള്ള സ്നേഹത്തിൻ്റെ പേരിൽ ഈ ചടങ്ങിൽ പങ്കെടുത്ത ഏവർക്കും,
എൻ്റെ പ്രിയ സുഹൃത്ത് രാഘവയ്യയ്ക്കും ഞാൻ ഹൃദയംഗമമായ നന്ദി അറിയിച്ചുകൊള്ളുന്നു.
പണ്ട് നേതാക്കൾ രാഷ്ട്രീയത്തിലേക്ക് ഇറങ്ങിയിരുന്നത്
നാടിനും നാട്ടുകാർക്കും നല്ലതുചെയ്യുക എന്ന ഒറ്റ ലക്ഷ്യത്തോടെയായിരുന്നു.
രാഘവയ്യ അത്തരം ഒരാളാണ്.
പക്ഷേ, കാലം മാറുകയാണ്.
ദിനംപ്രതി കൂടുതൽ നേതാക്കൾ രാഷ്ട്രീയത്തിലേക്ക് ഇറങ്ങുകയാണ്,
അധികാരത്തിനും പണത്തിനും വേണ്ടി.
രാഷ്ട്രീയപ്രവർത്തനത്തോടൊപ്പംതന്നെ പത്രപ്രവർത്തനവും അഴിമതിയിൽ മുങ്ങുകയാണ്.
തെറ്റുകളെ ചോദ്യം ചെയ്യേണ്ട പത്രപ്രവർത്തകർ തന്നെ
പണത്തിനായി വ്യാജവാർത്തകൾ പ്രസിദ്ധീകരിക്കുകയാണ്.
ഒന്നോർക്കുക.
രാഷ്ട്രീയപ്രവർത്തനവും പത്രപ്രവർത്തനവും തീവണ്ടിയുടെ രണ്ടു പാളങ്ങൾ പോലെയാണ്.
സമാന്തരമായി നീങ്ങുമ്പോൾത്തന്നെ,
ജനാധിപത്യമെന്ന തീവണ്ടിയെ വിജയത്തിലേക്ക് നയിക്കുകയെന്നതാണ് അവയുടെ ലക്ഷ്യം.
യാതൊരു കാരണവശാലും അവ രണ്ടും കൂട്ടിമുട്ടരുത്.
ഈ ചിന്തയാണ് എന്നെ ഈ പുസ്തകമെഴുതാൻ പ്രേരിപ്പിച്ചത്.
പത്രപ്രവർത്തനമേഖല മലീമസമാവുന്നത് കാണാൻ എനിക്കുവയ്യ.
പത്രപ്രവർത്തകരെന്ന നിലയിൽ,
നമ്മുടെ മൂല്യങ്ങളാലും ആദർശങ്ങളാലും നമുക്ക് ലോകത്തെ മാറ്റാൻ കഴിഞ്ഞില്ലെന്നുവരാം.
പക്ഷേ ഒരാൾക്കെങ്കിലും പ്രചോദനമാകാൻ നമുക്കു കഴിഞ്ഞേക്കാം.
ആ മാറ്റം ഈ രാജ്യത്തെ പുരോഗതിയിലേക്ക് നയിക്കും.
മാധ്യമപ്രവർത്തനം - മൂല്യങ്ങളും ആദർശങ്ങളും സത്യമൂർത്തിയുടെ രചന
-ഭൂപതീ. -സർ.
മൂർത്തീ,
രാഷ്ട്രീയവും പത്രപ്രവർത്തനവും കൈകോർക്കും എന്നു നിങ്ങൾ ശരിക്കും വിശ്വസിക്കുന്നുണ്ടോ?
അതുമാത്രമല്ല.
അതിലും ഭീകരമായ സംഭവങ്ങൾ ഭാവിയിൽ ഉണ്ടായേക്കാം.
രാഷ്ട്രീയ പാർട്ടികൾ സ്വന്തം പത്രങ്ങൾ പുറത്തിറക്കുകയും,
മാദ്ധ്യമസ്വാതന്ത്ര്യം പൂർണ്ണമായി കയ്യടക്കുകയും ചെയ്തേക്കാം.
കാത്തിരുന്നു കാണൂ.
-എന്താ ഭൂപതീ? -ഇതിലൊന്ന് ഒപ്പിട്ടു തരാമോ?
-ഭൂപതീ, മോന് എങ്ങനെയുണ്ട്? -നന്നായിരിക്കുന്നു സർ.
സ്കൂളിൽ പോവുന്നുണ്ട്.
ആശംസകളോടെ, സത്യമൂര്‍ത്തി
-ഏയ്, ചക്രപാണീ, വരൂ. -നമസ്കാരം.
-മൂർത്തീ, ഇത് ചക്രപാണി. -ശരി.
-നമസ്കാരം സർ. -നമസ്കാരം.
ഇദ്ദേഹം പ്രജാവാക്ക് എന്നൊരു പാർട്ടി തുടങ്ങിയിട്ടുണ്ട്.
ഇത്തവണ ആദ്യമായി എൻ്റെ എതിരാളിയായി തെരഞ്ഞെടുപ്പിൽ മത്സരിക്കുന്നുണ്ട്.
ബാലറ്റ് പേപ്പറിൽ അങ്ങയുടെ പേരിനൊപ്പം എൻ്റെ പേര് വരുന്നതേ എനിക്കഭിമാനമാണ്.
അങ്ങയോട് മത്സരിക്കാനൊന്നും ഞാൻ ആളല്ല സർ.
യുവതലമുറ രാഷ്ട്രീയത്തിലേക്കിറങ്ങേണ്ട കാലം അതിക്രമിച്ചു.
തീർച്ചയായും. സന്തോഷം.
-അങ്ങയുടെ കൂടെ ഒരു ഫോട്ടോ എടുത്തോട്ടെ? -അതിനെന്താ. വരൂ.
വരൂ.
-ഭൂപതീ സർ, നിങ്ങളും വരൂ. -ശരി.
പരിപാടി ഗംഭീരമായി സർ.
തനിയെ ഗംഭീരമായതല്ല ഭൂപതീ.
നിങ്ങളത് ഗംഭീരമാക്കിയതാണ്.
പുസ്തകം എഴുതിത്തീർക്കാനുള്ള തിടുക്കത്തിൽ അങ്ങ് ചില കാര്യങ്ങൾ വിട്ടുപോയി.
അതുകൊണ്ടാ ഞാൻ...
വിശാഖപട്ടണം - തിരുപ്പതി
തിരുപ്പതിയിലേക്കുള്ള ടിക്കറ്റോ?
ഒരു മകനുണ്ടായശേഷം തിരുപ്പതിയിൽ ചെന്നു തൊഴാമെന്ന് അങ്ങു നേർന്നിരുന്നതല്ലേ.
എന്നിട്ട് വർഷങ്ങൾ കഴിഞ്ഞു. അതേപ്പറ്റി അങ്ങ് മറന്നേപോയി.
എൻ്റെ അഭിപ്രായത്തിൽ അങ്ങു പോകണം.
വരാൻപോവുന്ന ഉത്സവം തീർച്ചയായും കാണേണ്ടതാണ്.
തെരഞ്ഞെടുപ്പിൻ്റെ സമയമാണ്.
എല്ലാം ഒറ്റയ്ക്ക് നോക്കുകയെന്നത് തനിക്ക് ഏറെ ബുദ്ധിമുട്ടുള്ള കാര്യമാവും.
പ്രസ്സിനെ സംബന്ധിച്ച ഒന്നും എനിക്ക് ബുദ്ധിമുട്ടേയല്ല സർ.
പക്ഷേ ഭൂപതീ...
എല്ലാം നോക്കാമെന്നു ഭൂപതി പറഞ്ഞതല്ലേ.
അതുമാത്രമല്ല, നിങ്ങൾ എപ്പോഴും പറയാറില്ലേ
നിങ്ങൾക്കുശേഷം പത്രം നടത്താൻ കഴിവുള്ള ഒരേയൊരാൾ ഭൂപതിയാണെന്ന്.
എന്തിനാ മടിക്കുന്നത്? നമുക്കു പോയേക്കാം.
തീവണ്ടി എത്ര മണിക്കാ?
ആറുമണിക്ക് പുറപ്പെടുമെന്നു തോന്നുന്നു. ടിക്കറ്റിൽ നോക്കൂ.
ഇത് വെച്ചോ.
ഏയ്, നോക്ക്.
-നമ്മൾ എങ്ങോട്ടാ പോവുന്നേ? -ഇന്ന് ആയുധപൂജയാണ് സർ.
ഞാൻ പ്രസ്സിൽ പൂജയ്ക്ക് ഒരുക്കിയിട്ടുണ്ട്. നമുക്കങ്ങോട്ട് പോവാം.
ദൂത പബ്ലിക്കേഷൻസ്
-സുബ്ബയ്യ. -സർ.
-പൂജ തുടങ്ങിയോ? -ഇല്ല സർ. അങ്ങയെ കാത്തിരിക്കുകയാണ്.
വരൂ, പോവാം.
-സുബ്ബയ്യ. -സർ.
ഞങ്ങൾ തിരുപ്പതിയിലേക്ക് പോവുകയാണ്.
മൂന്നുദിവസം കഴിഞ്ഞേ വരൂ.
അച്ചടിക്കാനുള്ള വാർത്തകൾ ഏതൊക്കെയാണെന്ന് ഭൂപതി തീരുമാനിക്കും.
-ഭൂപതി പറയുന്നതുപോലെ ചെയ്യൂ. -ശരി സർ.
ഭൂപതീ, പൂജയ്ക്കു ശേഷം നമുക്ക് ലൈറ്റ്ഹൗസിൽ ഒന്നു പോണം.
എന്താ ഇതൊക്കെ?
എഴുതുമ്പോൾ ചെറിയൊരു കൈപ്പിഴ വന്നാൽപ്പോലും ഞാൻ ആ കടലാസ് കളയാറാണു പതിവ്.
ഇതിനു ചവറ്റുകൊട്ട തികയാതെ വരും.
നിങ്ങൾ കൈപ്പിഴകൾ ഒന്നു കുറയ്ക്കണം.
-നിൽക്കൂ, ഞാൻ ഇവിടം വൃത്തിയാക്കട്ടെ. -ലക്ഷ്മീ, നമുക്കത് പിന്നെ ചെയ്യാം.
മഞ്ഞളും കുങ്കുമവും തരൂ. നമുക്ക് പൂജ തുടങ്ങാം.
ലക്ഷ്മീ, ഇതുമായുള്ള എൻ്റെ ചരിത്രം അറിയാമല്ലോ, പണ്ട് എൻ്റെ കൂടെ ഇതും...
എനിക്കറിയാം. ഒരുപാടുവട്ടം പറഞ്ഞിട്ടുള്ളതാണല്ലോ.
സ്വാതന്ത്ര്യസമരകാലത്ത് ഇതായിരുന്നു നിങ്ങളുടെ ആയുധം,
നിങ്ങളുടെ കൂടെ ഒരുപാട് കഷ്ടതകൾ ഇത് സഹിച്ചിട്ടുണ്ട്.
ഇത് നിങ്ങളുടെ ആദ്യ പുത്രനെപ്പോലെയാണ്.
-വേറെന്തെങ്കിലുമുണ്ടോ? -അത്രേയുള്ളൂ.
സുശീലാ.
-എന്തുപറ്റി? -ഇതു നോക്ക്.
ഇന്നലത്തെ ചടങ്ങിൻ്റെ ഫോട്ടോകൾ.
നന്നായിട്ടുണ്ട്.
ഞാൻ മറന്നുപോയി. മറ്റന്നാളത്തെ പൂജയ്ക്ക് നാളികേരം വേണമായിരുന്നു.
-കല്പനയെ ഫാമിലേക്ക് അയക്കട്ടെ? -അയച്ചോ.
എന്നാൽ ശരി.
കല്പനാ.
-കല്പനാ! -വരുന്നു കൊച്ചമ്മേ.
ഞാൻ മുറി വൃത്തിയാക്കുകയാ.
ഡോക്ടർ എന്തുപറഞ്ഞു?
ഇനിയൊരിക്കലും അവൾക്ക് നടക്കാൻ കഴിയില്ലെന്ന്.
തൽക്കാലം കാലിലിടാൻ അദ്ദേഹം ഈ ബ്രേസുകൾ നൽകിയിട്ടുണ്ട്.
വൈകാതെ അവളെ വീൽചെയറിൽ ഇരുത്തേണ്ടിവരും.
ഇടംകയ്യൻമാരെപ്പറ്റി എന്താ പറയുന്നതെന്നറിയാമോ?
-എന്താ? -അവർ ചെകുത്താനു പ്രിയപ്പെട്ടവരാണെന്ന്.
-തനിക്കും പുള്ളിയുമായി ബന്ധമുണ്ടല്ലോ. -അത് ശരിയാ.
അല്ല, നമ്മുടെ പാർട്ടി ചിഹ്നം എങ്ങനെയുണ്ട്?
-നന്നായിട്ടുണ്ട്. -ഇതിൻ്റെ കൂടെ ഒരു പ്രസ്താവനയുമുണ്ട്.
പ്രജാ വാക്കു പാർട്ടി പൊതുസമൂഹത്തിൽ ആധിപത്യം സ്ഥാപിച്ച് പ്രതിപക്ഷത്തെ തകർത്തു.
ഇഷ്ടപ്പെട്ടോ? തൻ്റെ പത്രത്തിൽ പബ്ലിഷ് ചെയ്തോ.
വിജയ പ്രസ്താവനകളൊക്കെ നമുക്ക് പിന്നെ ആലോചിക്കാം.
വിജയിക്കാനുള്ള വഴിയെപ്പറ്റി ആലോചിച്ചോ?
പറ.
താൻ പറഞ്ഞപോലെ സത്യമൂർത്തിയെ തിരുപ്പതിയിലേക്കയച്ചിട്ടുണ്ട്.
മൂന്നു നാൾ കഴിഞ്ഞേ അയാൾ തിരിച്ചെത്തൂ.
നമ്മുടെ പദ്ധതികൾ നടത്താൻ നമുക്ക് മൂന്നുദിവസമേയുള്ളൂ.
എന്താ പദ്ധതി?
രാഘവയ്യയുടെ വീട്ടിൽ ഒരു വേലക്കാരിയുണ്ട്, കല്പന.
ആരെയും കൊതിപ്പിക്കുന്ന തവിട്ടു നിറമുള്ള സുന്ദരി.
താനെന്തു ഭ്രാന്താ പറയുന്നത്?
എനിക്ക് അൽപകാലം മാത്രം നിലനിൽക്കുന്ന ഒരു പാർട്ടിയല്ല വേണ്ടത്.
എൻ്റെ പാർട്ടി തലമുറകളോളം വാഴണം.
അതായത് നാം വേരുകൾ മുതൽക്കുള്ള എല്ലാം ആസൂത്രണം ചെയ്യണം.
മനസ്സിലായോ?
രണ്ടുവർഷമായി കല്പന എൻ്റെ വരുതിയിലാണ്.
ഞാൻ പറയുന്നതെന്തും അവൾ അനുസരിക്കും. അവളെന്നെ അന്ധമായി വിശ്വസിക്കുന്നു.
ഞാനവളെ ഒരു പ്രധാന ദൗത്യം ഏൽപ്പിച്ചിട്ടുണ്ട്.
-പറഞ്ഞുതരാം. -നോക്കൂ.
അത് അവളാണ്.
ഭൂപതീ, രണ്ടു മിനിറ്റ് നിൽക്കൂ. ഞാനിപ്പൊ വരാം.
നോക്കൂ.
നോക്--
എന്നെ വിടൂ. ആരേലും കാണും.
നീയത് കൊണ്ടുവന്നോ?
ഉവ്വ്.
ഇതാ.
ആരേലും കാണുമോ എന്നോർത്ത് ഞാൻ എത്ര പേടിച്ചെന്നോ?
നല്ലോണം ബുദ്ധിമുട്ടി.
എൻ്റെ കൈ വേദനിച്ചിട്ടു വയ്യ.
അയ്യോ! കൈ വേദനിക്കുന്നുണ്ടോ?
ഇപ്പൊ വേദന കുറഞ്ഞോ?
ഞാൻ പറഞ്ഞ മുറിയിൽനിന്നല്ലേ അതെടുത്തത്?
അതെ. മുകളിലത്തെ നിലയിലെ മുതലാളിയുടെ മുറിയിൽനിന്നാ.
നല്ലത്.
നാളെ ഇതേസമയം ഇങ്ങോട്ടുവാ. മനസ്സിലായോ?
ഇപ്പൊ ആരും കാണാതെ പൊക്കോ.
എന്താ ഇത്?
കല്പന രാഘവയ്യയുടെ മുറിയിൽനിന്ന് എടുത്തുകൊണ്ടുവന്നതാ.
ഈ താഴിനുവേണ്ടിയാണോ താൻ അവളെ രണ്ടുവർഷം മയക്കിയത്?
പറയുന്നത് മുഴുവനും കേൾക്ക് ഭൂപതീ.
ഇതൊരു പിച്ചള താഴാണ്.
ഞാൻ ഇതുംകൊണ്ട് സാംബടുവിൻ്റെ അടുത്തുചെല്ലും,
ഇതേപോലത്തെ ഇരുമ്പുകൊണ്ടുള്ള രണ്ടെണ്ണം ഉണ്ടാക്കിക്കും,
എന്നിട്ടതിൽ പിച്ചള പൂശും.
ഈ താഴ് കട്ടികുറച്ച് ഉണ്ടാക്കിയാൽ,
നമുക്കിത് എളുപ്പത്തിൽ നീക്കാൻ പറ്റും.
ആ കാന്തം തന്നേ.
ആ ആണിയും.
കാന്തത്തിന് പിച്ചളയെ ആകർഷിക്കാൻ കഴിയില്ല.
പക്ഷേ ഇരുമ്പാണെങ്കിൽ
മറുവശത്തുനിന്ന് നമുക്ക് താഴ് തുറക്കാനും അടയ്ക്കാനും പറ്റും.
തുറക്കുന്നു, അടയ്ക്കുന്നു.
ഒരു താഴുകൊണ്ട് ഞാൻ അങ്ങനെ ചെയ്യാൻ പരിശീലിക്കും.
കാന്തംകൊണ്ട് താഴ് എളുപ്പത്തിൽ തുറക്കാൻ ഞാൻ ശീലമാക്കും.
മറ്റേ താഴ് ഞാൻ കല്പനയ്ക്ക് കൊടുക്കും.
ഇത് കൊണ്ടുപോയി മുതലാളിയുടെ മുറിയുടെ കതകിൽ പിടിപ്പിക്ക്, മനസ്സിലായോ?
ഇതും പിടിച്ചോ.
-എന്താ ഇത്? -മധുരപലഹാരങ്ങൾ.
ഇത് മുതലാളിയ്ക്കും, വീട്ടിലുള്ള എല്ലാവർക്കും കൊടുക്ക്.
എന്തിനാ?
നിൻ്റെ കല്യാണനിശ്ചയം കഴിഞ്ഞെന്നു പറ.
തെരഞ്ഞെടുപ്പ് കഴിഞ്ഞാൽ നമ്മൾ കല്യാണം കഴിക്കുമല്ലോ അല്ലേ?
നീ മധുരം കഴിക്കണ്ട.
വൈകീട്ട് പൊയ്കയിലേക്ക് വരുമ്പോൾ ഞാൻ നിനക്ക് പ്രത്യേകമായി മധുരം തരാം.
മനസ്സിലായോ?
-ഉവ്വ്. -പൊക്കോ.
കല്പനാ, കുട്ടികൾ പുറത്തു കളിക്കുന്നുണ്ട്. അവർക്കും കൊടുക്ക്.
ഞാനവർക്ക് കൊടുത്തു, കൊച്ചമ്മേ.
എന്താ മോളേ വിശേഷിച്ച്?
അവളുടെ കല്യാണമാണ് അമ്മാവാ.
അതുകൊണ്ടാ മധുരം തരുന്നത്.
നിൻ്റെ വരനെ എപ്പോഴാ ഞങ്ങൾക്കൊക്കെ പരിചയപ്പെടുത്തുന്നത്?
വൈകാതെതന്നെ അങ്ങയുടെ ആശീർവാദം വാങ്ങാൻ വരുമെന്നു പറഞ്ഞിട്ടുണ്ട്.
നന്നായി. കേട്ടോ മോളേ, ഞങ്ങളൊരു തീരുമാനം എടുത്തിട്ടുണ്ട്.
നിനക്ക് കുടുംബമെന്നു പറയാൻ ആരുമില്ലല്ലോ.
ഞങ്ങൾ നിന്നെ ഒരിക്കലും അന്യയായി കണ്ടിട്ടില്ല.
നീ ഞങ്ങളിലൊരാൾ തന്നെയാണ്.
അതിനാൽ നിൻ്റെ വിവാഹച്ചെലവുകൾക്കായും,
ഭാവിയിൽ നിനക്ക് ബുദ്ധിമുട്ടുകളൊന്നും ഉണ്ടാവാതിരിക്കാനായും,
ഞങ്ങൾ നിൻ്റെ പേരിൽ ഒരു ബാങ്ക് അക്കൗണ്ട് തുടങ്ങിയിട്ടുണ്ട്.
ഇന്നുമുതൽ ഓരോ മാസവും നിൻ്റെ പേരിൽ ഞങ്ങൾ കുറച്ചു പണം നിക്ഷേപിക്കും.
ശരി മുതലാളീ.
അവിടെ, നടുവിൽ പതിക്ക്.
-അല്ല, എനിക്കുള്ള പലഹാരമെവിടെ? -ഇതാ സര്‍.
നോക്കൂ!
ഇങ്ങു വാ കല്പനാ.
-നീ താഴ് പിടിപ്പിച്ചോ? -ഉവ്വ്.
-എല്ലാവർക്കും പലഹാരം കൊടുത്തോ? -ഉവ്വ്.
പ്രത്യേക മധുരം തരാമെന്നു പറഞ്ഞിരുന്നില്ലേ?
ഞാൻ കൊണ്ടുവന്നിട്ടുണ്ട്. ആദ്യം ഇറങ്ങിവാ.
ഏയ് വേണ്ട. ആരെങ്കിലും കാണും.
ആരു കാണാനാ? പേടിക്കണ്ട. ഇറങ്ങിവാ.
പോരാത്തതിന് നമ്മൾ കല്യാണം കഴിക്കാൻ പോവുകയല്ലേ. പിന്നെന്തിനാ നാണം? ഇറങ്ങിവാ.
ഇറങ്ങാനല്ലേ പറഞ്ഞത്.
എന്നെ വിടൂ.
-ഇവിടെങ്ങും ആരുമില്ല. -മുതലാളി എത്ര നല്ല മനുഷ്യനാണെന്നോ.
നമ്മുടെ കല്യാണച്ചെലവിനായി അദ്ദേഹം എൻ്റെ അക്കൗണ്ടിൽ 15,000 രൂപ ഇട്ടിട്ടുണ്ട്.
ഓ ശരിക്കും?
എന്തിനാ ആ താഴ് മാറ്റി പിന്നെ അവിടെത്തന്നെ പിടിപ്പിക്കാൻ പറഞ്ഞത്?
അതോ, ഞാൻ പറഞ്ഞുതരാം.
ഞാനവളെ തീർക്കുമ്പോഴേക്കും,
അടുത്ത ദിവസത്തെ പേപ്പർ താൻ സ്വയം മുൻകൂട്ടി അച്ചടിക്കുകയാവണം.
പത്രക്കാരെയും പോലീസുകാരൻ രമണയെയും കൂട്ടി അരമണിക്കൂർ കഴിഞ്ഞാൽ കായലിലേക്ക് പോ.
മനസ്സിലായോ?
ആദ്യം മൃതദേഹം പോസ്റ്റ് മോർട്ടത്തിന് അയക്ക്.
എന്താ പറ്റിയത് സർ?
ആത്മഹത്യയാണെടോ.
രാഘവയ്യയുടെ വീട്ടുവേലക്കാരിയായിരുന്നു അവൾ.
അവരവളെ കൂട്ടംചേർന്ന് ബലാത്സംഗം ചെയ്തു.
ഇക്കാര്യം പുറത്തറിഞ്ഞാൽ ഉണ്ടാവുന്ന അപമാനത്തെ അവൾ ഭയന്നു.
അങ്ങനെ ആത്മഹത്യാ കുറിപ്പ് എഴുതിവെച്ച് അവൾ ആത്മഹത്യ ചെയ്തു.
നിങ്ങളെന്താണീ പറയുന്നത് സർ?
നമ്മുടെ എംഎൽഎ രാഘവയ്യയാണോ ഇതിനു പിറകിൽ?
അതെ, അയാൾ തന്നെ.
വിശ്വസിക്കാനാവുന്നില്ല സർ.
ഞങ്ങളിത് രാവിലെ അന്വേഷിക്കാം.
എന്നാൽ ശരി. പോവാം.
പത്രം.
എംഎൽഎ രാഘവയ്യയുടെ വീട്ടുവേലക്കാരി ആത്മഹത്യ ചെയ്തു
എന്താണാ വീട്ടിൽ നടക്കുന്നത്?
ആ പാവത്തിൻ്റെ ആത്മഹത്യയ്ക്കു പിറകിൽ ആരാണ്?
സ്വാതന്ത്ര്യസമരസേനാനിയായ
ഒരു നല്ല മനുഷ്യനാണ് അയാളെന്ന് അയാൾ സ്വയം അവകാശപ്പെടുന്നു.
നമുക്കു ലഭിച്ച സ്വാതന്ത്ര്യത്തിനുപോലും കാരണക്കാരൻ അയാളാണെന്നു പറയുന്നു.
ഈ വിഷയത്തിൽ എന്താണയാൾക്ക് പറയാനുള്ളത്?
നമ്മുടെ അമ്മപെങ്ങന്മാർക്ക് ഇനിയും ഇങ്ങനെ സംഭവിക്കില്ലെന്ന് എന്താണുറപ്പ്?
ആരാണീ ഹീനകൃത്യത്തിനുപിന്നിൽ?
രാഘവയ്യയുടെ മക്കളാണോ, അതോ അയാൾ തന്നെയോ?
ദൂത ദിനപത്രത്തിൽ രാവിലെ ഈ വാർത്ത വായിച്ചപ്പോൾ ഞാൻ തകർന്നുപോയി.
ദൂതയെയും ശ്രീ. സത്യമൂർത്തിയെയും കുറിച്ച് നമുക്ക് നന്നായറിയാം.
സത്യമാണെങ്കിൽ മാത്രമേ അദ്ദേഹം ഏതൊരു വാർത്തയും പ്രസിദ്ധീകരിക്കൂ.
പോരാത്തതിന് രാഘവയ്യ ശ്രീ. സത്യമൂർത്തിയുടെ അടുത്ത സുഹൃത്തും.
ഏറ്റവുമടുത്ത സുഹൃത്താണെങ്കിൽപ്പോലും ഒരു കുറ്റവാളിയെഅദ്ദേഹം സംരക്ഷിക്കില്ല.
നമ്മളെങ്ങനെ അവരെ വെറുതെവിടും?
ഇല്ല, നമ്മളവരെ വെറുതെ വിടില്ല...
ഇത്ര നീചനായൊരു മനുഷ്യനെയാണോ നാം ഇത്രനാളും വോട്ടുചെയ്ത് ജയിപ്പിച്ചിരുന്നത്?
തെരഞ്ഞെടുപ്പ് മുന്നിൽ കണ്ടുകൊണ്ടല്ല ഞാനിതു പറയുന്നത്.
ഈ ദുരന്തത്തെച്ചൊല്ലി ഞാൻ ഏറെ അസ്വസ്ഥനാണ്.
സാധാരണക്കാരുടെ പേരിൽ ഞാനവരെ ചോദ്യം ചെയ്യുന്നു.
ഇത്തരത്തിലുള്ള ഒരാളെ നാം വെറുതെവിടരുത്.
നമുക്കയാളെ തെരുവിലിറക്കി ചോദ്യം ചെയ്യണം. വരൂ, പോവാം.
ഏയ്, രാഘവയ്യാ!
നടന്ന സംഭവത്തിന് ആരാണുത്തരവാദി? പുറത്തുവാ!
ഞങ്ങൾക്ക് മറുപടി തന്നേ പറ്റൂ.
പുറത്തുവാ!
എല്ലാവരും ഒന്നു നിന്നേ.
അടങ്ങൂ!
മൂപ്പരുമായി സംസാരിച്ച ശേഷം ഞങ്ങളയാളെ അറസ്റ്റ് ചെയ്യാം.
രാഘവയ്യ സാർ.
രാഘവയ്യ സാർ, കതകു തുറക്കൂ.
-കതക് ചവിട്ടിപ്പൊളിക്ക്. -ശരി സർ.
പോയി എല്ലാ മുറികളിലും നോക്ക്.
-ശരി സർ. -എല്ലാ മുറിയിലും നന്നായി തിരയൂ.
താഴത്തെ എല്ലാ മുറിയും തുറന്നുകിടപ്പാണ്.
-വീട്ടിൽ ആരുമില്ല സർ. -ശരി. എൻ്റെ കൂടെ വാ.
രാഘവയ്യ സാർ.
കതക് അകത്തുനിന്ന് അടച്ചിരിക്കുകയാണ്.
-ചവിട്ടിത്തുറക്ക്. -ശരി സർ.
ഇതൊരു ഭീകരദൃശ്യമാണ് സർ.
അവർ കൂട്ട ആത്മഹത്യ ചെയ്തു.
ഇത് ഇന്നത്തെ പത്രമാണല്ലോ.
ആരും അറിയില്ലെന്ന് അവർ കരുതിക്കാണും.
എല്ലാ ജനാലകളും അടച്ചിരുന്നില്ലേ എന്നു നോക്ക്.
എല്ലാ ജനാലകളും അടച്ചിരുന്നു സർ.
മുൻവാതിലും അടച്ച നിലയിലായിരുന്നു.
ഇവിടെ സംശയിക്കാൻ ഒന്നുമില്ല.
ഇത് ഉറപ്പായും ആത്മഹത്യയാണ്.
അച്ഛാ. അമ്മേ.
സൂക്ഷിച്ച്.
സുബ്ബയ്യ വീട്ടിലുണ്ടെന്നു തോന്നുന്നു.
എന്തുപറ്റി സുബ്ബയ്യ?
സർ...
എംഎൽഎ രാഘവയ്യയുടെ വീട്ടുവേലക്കാരി ആത്മഹത്യ ചെയ്തു
-ഇതാരാ എഴുതിയത്? -ഭൂപതി.
ഇന്നലെ രാത്രി ഭൂപതി പ്രസ്സിൽ വന്ന് എല്ലാവരെയും വീട്ടിലയച്ചു.
എന്തോ പന്തികേടുണ്ടെന്ന് എനിക്കപ്പോഴേ തോന്നിയിരുന്നു.
പക്ഷേ അയാൾ ഇങ്ങനെ ചെയ്യുമെന്ന് ഞാൻ പ്രതീക്ഷിച്ചില്ല.
എന്താ ഇവിടെ നടക്കുന്നത്?
അവൾ ആ കുടുംബത്തിനുവേണ്ടി പത്തുവർഷത്തിലധികമായി ജോലി ചെയ്യുന്നു.
സ്വന്തം മകളെപ്പോലെയാണ് അവരവളെ കണ്ടിരുന്നത്.
അവർ ഇങ്ങനെ ചെയ്യുമെന്നു നിങ്ങൾ കരുതുന്നുണ്ടോ?
ഞാൻ പോയി രാഘവയ്യയോട് സംസാരിക്കട്ടെ.
-സർ. -എന്താ?
അദ്ദേഹത്തിൻ്റെ കുടുംബം ഒന്നടങ്കം ഇന്നുരാവിലെ ആത്മഹത്യ ചെയ്തു.
ഈശ്വരാ!
ഇല്ല. ഇത് ശരിയല്ല. എനിക്കു പോണം.
ഭൂപതീ!
ഏയ് ഭൂപതീ!
-എന്തുപറ്റി സർ? -ഭൂപതി എവിടെ?
വീട്ടിലില്ലല്ലോ. പുറത്തു പോയിരിക്കുകയാ.
-എവിടേക്കാ പോയത്? -അറിയില്ല സർ.
ഈയിടെയായി അദ്ദേഹം ചക്രപാണിയുടെ കൂടെയാണ് അധികസമയവും.
-ചിയേഴ്സ്, ഭൂപതീ! -ചിയേഴ്സ്!
-ചിയേഴ്സ്, രമണ ഘോഷ്! -ചിയേഴ്സ്!
"ആ മാറ്റം രാജ്യത്തെ പുരോഗതിയിലേക്ക് നയിക്കും."
"രാഷ്ട്രീയവും പത്രപ്രവർത്തനവും തീവണ്ടിയുടെ രണ്ടു ട്രാക്കുകളെപ്പോലാണ്.
"അവ കൂട്ടിമുട്ടരുത്."
വിഡ്ഢിത്തം!
ആ കിഴവൻ്റെ ജല്പനങ്ങൾ കേൾക്കാൻ മാത്രം വിഡ്ഢികളല്ല നമ്മൾ.
റെയിൽ പാളങ്ങളുടെ കാര്യം വിട് ഭൂപതീ.
നാം പാലും വെള്ളവും പോലെ കൂടിച്ചേരണം.
പരസ്പരം സഹായിക്കണം.
തടസ്സമാകുന്ന ആരെയും കൊന്നുതള്ളി ഉയരങ്ങൾ കീഴടക്കണം.
അതാണ് രാഷ്ട്രീയത്തിൻ്റെ യഥാർത്ഥ സത്ത.
ജീവനെടുക്കാൻ കെല്പുള്ളവർക്കുമാത്രമേ ഈ മണ്ണിൽ എന്നെന്നും വാഴാനാകൂ.
താൻ മറ്റുള്ളവരെയൊക്കെ കൊന്നിട്ടും ആ പെൺകുട്ടിയെ വെറുതെവിട്ടതെന്തിനാ?
പെൺകുട്ടിയോ?
ഏതു പെൺകുട്ടി?
രാഘവയ്യയുടെ ഇളയ മകൻ്റെ രണ്ടാമത്തെ മകൾ. അവൾക്ക് പോളിയോ ആണ്.
അവളാ മൂലയിലെ മുറിയിലായിരുന്നു.
പോളിയോ? ഞാനവളെ ശ്രദ്ധിച്ചില്ല.
കുഴപ്പമില്ല. ആ കുട്ടിയ്ക്ക് ഭാഗ്യമുണ്ട്.
-എന്തുചെയ്തു അവളെ? -ബന്ധുക്കളുടെ അടുത്തേക്ക് അയച്ചു.
പോസ്റ്റ് മോർട്ടം ഒഴിവാക്കി മൃതദേഹങ്ങൾ ശ്മശാനത്തിലേക്കയക്കാൻ കഷ്ടപ്പെട്ടു കേട്ടോ.
ഏയ് രമണാ, തൻ്റെ ജോലി ഇനിയും തീർന്നിട്ടില്ല.
സത്യമൂർത്തി നാളെ തിരിച്ചെത്തും.
വിശദമായ അന്വേഷണം നടന്നെന്ന വിവരം താനയാളോട് പറയണം.
അവർ ആ പെണ്ണിനെ ബലാത്സംഗം ചെയ്തെന്നും.
രാഘവയ്യയുടെ കുടുംബം പൂർണ്ണമായും തെറ്റുകാരായിരുന്നെന്ന്
താനയാളെ ബോദ്ധ്യപ്പെടുത്തണം.
തൻ്റെ വാക്കിലയാൾ വീണുകഴിഞ്ഞാൽ പിന്നയാൾ നമ്മെ ശല്യം ചെയ്യില്ല.
പോരാത്തതിന് അയാളെന്നെ അഭിനന്ദിക്കുകയും ചെയ്യും.
ഇനിയെനിക്ക് തെരഞ്ഞെടുപ്പുപ്രചാരണം നടത്തേണ്ട ആവശ്യമില്ല.
വമ്പിച്ച ഭൂരിപക്ഷത്തിൽ ഞാൻ ജയിക്കും.
ചക്രപാണി, എംഎൽഎ.
പത്തുവർഷത്തിനുള്ളിൽ ഞാൻ മുഖ്യമന്ത്രി ചക്രപാണിയാകും.
അതൊക്കെ ശരി. താൻ വളരുമ്പോൾ ഞങ്ങളെ മറക്കാതിരുന്നാൽ മതി.
-തനിക്ക് എന്തായാലും പ്രൊമോഷൻ കിട്ടും. -ശരി.
തനിക്കെന്തുവേണം ഭൂപതീ?
എൻ്റെ സ്വന്തം പ്രസ്സും പത്രവും.
എണ്ണാനാവാത്തത്ര പണവും.
മൂല്യങ്ങളും ആദർശങ്ങളും നീതിയുമൊക്കെ ആരു നോക്കുന്നു?
തൻ്റെ സ്വന്തം പത്രം.
എൻ്റെ പാർട്ടിയെ പിന്താങ്ങുന്ന പത്രം.
ഞാനത് സാധിച്ചുതരാമെടോ. ചിയേഴ്സ്!
-ചിയേഴ്സ്! -ചിയേഴ്സ്!
ഭൂപതി ഇങ്ങനെയൊക്കെ ചെയ്തെന്ന് എനിക്കു വിശ്വസിക്കാനാവുന്നില്ല.
നമുക്ക് പോലീസിനോടു പറഞ്ഞാലോ?
എസ് ഐ രമണ ഘോഷ് അവരുടെ ഭാഗത്താണ്.
"ദൂത"യിൽ പൊതുജനത്തിനുള്ള വിശ്വാസത്തെ മുതലെടുത്തുകൊണ്ട്
അവരൊരു കള്ളത്തെ സത്യമാക്കി മാറ്റി.
അതിനു ഞാനവർക്ക് ഒരിക്കലും മാപ്പുകൊടുക്കില്ല.
നാളെ അതേ പത്രത്തിൽ ഞാനവരുടെ തനി നിറം വെളിപ്പെടുത്തും.
ഞാൻ ഭൂപതിയ്ക്ക് കാണിച്ചുകൊടുക്കും,
സത്യത്തിൻ്റെ ശക്തി എന്താണെന്ന്.
ചക്രപാണിയദ്ദേഹം, അടുത്ത എംഎൽഎ, അല്ല, അടുത്ത മുഖ്യമന്ത്രി.
വിരുന്ന് ഗംഭീരമായിരുന്നു.
ഭാവി ഡിജിപി, നാളെ കാണാം.
ആ കിഴവൻ തിരിച്ചെത്തിയ ശേഷം.
തനിക്ക് സ്വന്തമായൊരു പ്രസ്.
പോയി സമാധാനമായി ഉറങ്ങ്.
സിഗരറ്റ് വേണോ?
ആശംസകളോടെ, സത്യമൂര്‍ത്തി
സത്യമൂർത്തി ഇവിടെ വന്നിരുന്നു.
എന്താ പറയുന്നേ?
തിരുപ്പതിയിൽനിന്ന് നാളെയേ വരൂ എന്നല്ലേ താൻ പറഞ്ഞത്?
അയാൾ എനിക്ക് ഒപ്പിട്ടുതന്ന പുസ്തകമാണിത്. ഞാനത് അയാളുടെ കാറിൽ മറന്നുവെച്ചിരുന്നു.
ഇതെങ്ങനെ ഇവിടെയെത്തി?
നാം പറഞ്ഞതൊക്കെ അയാൾ കേട്ടുകാണുമോ?
നമുക്ക് പോവാം.
വേഗം വാ.
വരുന്നു.
തിരുപ്പതിയിൽനിന്ന് എപ്പൊ തിരിച്ചെത്തി?
അല്പനേരമായതേയുള്ളൂ.
നാളെയേ തിരിച്ചെത്തൂ എന്നല്ലേ പറഞ്ഞിരുന്നത്?
ദർശനവും മറ്റും പെട്ടെന്നുതന്നെ കഴിഞ്ഞു, അതുകൊണ്ട്...
സർ വീട്ടിലുണ്ടോ?
എന്തോ ആവശ്യത്തിനായി പുറത്തുപോയി.
പുറത്തുപോയോ?
ഞാൻ പ്രസ്സിൽനിന്നാ വരുന്നത്. അവിടെ കണ്ടില്ലല്ലോ.
എവിടേക്കായിരിക്കും പോയിട്ടുണ്ടാവുക?
എനിക്കറിയില്ല. എന്നോടൊന്നും പറഞ്ഞില്ല.
-തീർത്ഥയാത്ര എങ്ങനെയുണ്ടായിരുന്നു? -നന്നായിരുന്നു.
-എന്നാൽ ശരി. നാളെ കാണാം. -ശരി.
അയാൾക്കെല്ലാം മനസ്സിലായി.
അയാളത് ഭാര്യയോടും പറഞ്ഞെന്നു തോന്നുന്നു.
എന്നെ കണ്ടതും അവരുടെ മുഖത്ത് ഒരു പരിഭ്രമം ഞാൻ ശ്രദ്ധിച്ചു.
നാളത്തെ പത്രത്തിലൂടെ അയാൾ നമ്മുടെ രഹസ്യങ്ങൾ വെളിപ്പെടുത്തും.
നമ്മൾ കഷ്ടപ്പെട്ടതെല്ലാം വെറുതെയായി.
അയാൾ എല്ലാം നശിപ്പിക്കും.
നമ്മൾ അയാളെ അതിന് അനുവദിക്കുമെന്നു കരുതുന്നുണ്ടോ?
ഈ വാർത്ത അച്ചടിക്കണമെങ്കിൽ അയാൾ പ്രസ്സിൽ ഉണ്ടാവണം. പക്ഷെ അയാളവിടെയില്ല.
അയാൾ എവിടെപ്പോയിരിക്കുമെന്ന് എനിക്കറിയാം.
രമണ, ആ വഴി പോ. ഭൂപതീ, എൻ്റെ കൂടെ വാ.
ആരാ അവിടെ?
നീയോ?
നിങ്ങൾ വിചാരിച്ചതിലും നേരത്തെ തിരിച്ചെത്തിയോ സർ?
നാളെ വരാനല്ലേ ഞാൻ പറഞ്ഞത്?
ഇതിപ്പൊ ഇങ്ങനെ തിരിച്ചുവന്ന് ഞങ്ങളുടെ രഹസ്യങ്ങളൊക്കെ മനസ്സിലാക്കി
ഞങ്ങളോട് കോപിക്കണമായിരുന്നോ?
ഇതിൻ്റെ വല്ല ആവശ്യവും ഉണ്ടായിരുന്നോ സർ?
നീ എന്താ ചെയ്തതെന്ന് നിനക്കറിയാമോ?
നിൻ്റെ കയ്യിൽ മഷിക്ക് പകരം നീ രക്തം പുരട്ടി.
പത്രപ്രവർത്തനത്തിൻ്റെ മതിപ്പും ഉത്തരവാദിത്തവും നീ കുളംതോണ്ടി.
എന്തിനാ നീയിത് ചെയ്തത്?
ചക്രപാണി വാഗ്ദാനം ചെയ്ത പണത്തിന് വേണ്ടി മാത്രമായിരുന്നോ?
എത്ര ലജ്ജാവഹം!
നീ ചെയ്ത പാപത്തിന് നീ അനുഭവിക്കും ഭൂപതീ.
നിന്നെയും നിൻ്റെ കുടുംബത്തെയും ഇത് എന്നെന്നും വേട്ടയാടും.
ഒരു പത്രപ്രവർത്തകൻ ചെയ്യാൻ പാടില്ലാത്ത എല്ലാം നീ ചെയ്തു.
ഞാനൊരുപക്ഷേ രമണ ഘോഷിനും ചക്രപാണിക്കും മാപ്പുനൽകിയേക്കാം.
പക്ഷേ നീ...
നിന്നെ ഞാനൊരിക്കലും വെറുതെ വിടില്ല.
ഞാൻ സത്യം പൊതുജനത്തിനുമുന്നിൽ കൊണ്ടുവരും.
നാളെ രാവിലെ ആവുമ്പോഴേക്കും--
എന്നെ വിട്!
ഏയ്!
വിട്!
ഇന്ന്
പിറ്റേന്നു രാവിലെ ഭൂപതി എൻ്റെ അമ്മയെ വന്നുകണ്ടു,
ഭർത്താവിനെ കാണാതായെന്നു ലോകത്തോടു പറയാൻ അമ്മയെ ഭീഷണിപ്പെടുത്തി.
ഇല്ലെങ്കിൽ എന്നെ കൊന്നുകളയുമെന്നു ഭീഷണിപ്പെടുത്തി.
എൻ്റെ അമ്മയ്ക്ക് ആകെയുണ്ടായിരുന്നത് ഞാനായിരുന്നു.
അതിനാൽ എന്നെ രക്ഷിക്കാനായി അമ്മ മിണ്ടാതിരുന്നു.
മരണക്കിടക്കയിൽ വെച്ചാണ് അമ്മ എന്നോട് സത്യങ്ങളെല്ലാം പറഞ്ഞത്.
ക്ഷമിക്കണം സർ.
ഞാൻ സത്യമറിയാതെ വായിട്ടലച്ചു.
ആ പ്രിൻ്റിംഗ് മെഷീൻ ഇപ്പോഴും സത്യപട്ടണം ലൈറ്റ്ഹൗസിൽ ഉണ്ടോ?
ഉണ്ടാവാം, ഉണ്ടാവാതിരിക്കാം. എനിക്കറിയില്ല.
വേണ്ട വിവരങ്ങളെല്ലാം കിട്ടിയല്ലോ, അല്ലേ?
എന്തുവേണമെങ്കിലും, എങ്ങനെ വേണമെങ്കിലും എഴുതിക്കോളൂ.
സർ.
എന്നോടു ക്ഷമിക്കണേ സർ. അച്ഛൻ അങ്ങനെ...
അതൊന്നും കുഴപ്പമില്ല. അതോർത്ത് വിഷമിക്കണ്ട. മനസ്സിലായോ?
സർ, എൻ്റെ ഇൻ്റേൺഷിപ്പിൻ്റെ കാര്യത്തിൽ എന്തെങ്കിലും പ്രതീക്ഷിക്കാമോ?
ഞങ്ങളുടെ കമ്പനിയിൽ പുതിയൊരാൾ ചേരുമ്പോൾ,
അവരെ ഒരു പേന സമ്മാനിച്ച് സ്വീകരിക്കുക എന്നത് ഞങ്ങളുടെ രീതിയാണ്.
തനിക്ക് ഇൻ്റേൺഷിപ്പിൻ്റെ ആവശ്യമില്ല.
കോഴ്സ് കഴിഞ്ഞാൽ നേരിട്ട് ജീവനക്കാരനായി ചേരാം.
-ആശംസകൾ, സത്യ. -വളരെ നന്ദി, സർ.
സർ, നിങ്ങൾ കോൺവോക്കേഷന് വരുമല്ലോ അല്ലേ?
ഉവ്വ്. എന്നെ അന്ന് ഒരിക്കൽക്കൂടി ഓർമ്മിപ്പിക്കാമോ?
-തീർച്ചയായും, സർ. -നല്ലത്.
-ശരി, നന്ദി. -നന്ദി സർ.
അച്ഛാ, ഞാനാകെ പരിഭ്രമിച്ചുപോയി, അറിയാമോ?
നിങ്ങളുടെ സംസാരം കാരണം അദ്ദേഹമെൻ്റെ ഇൻ്റേൺഷിപ്പ് ക്യാൻസലാക്കുമോന്ന് ഭയന്നു.
പക്ഷേ എനിക്കദ്ദേഹം ജോലി ഓഫർ ചെയ്തു.
ജോലിയോ? അയാളുടെ കൂടെയോ?
ഞാനിത് സമ്മതിക്കില്ല സത്യ.
എനിക്ക് നിങ്ങളെപ്പോലെയാവണ്ട അച്ഛാ. എനിക്ക് വിജയിക്കണം.
ഭാവിയെപ്പറ്റി എനിക്ക് ഒരുപാടു പ്രതീക്ഷകളുണ്ട്.
നിൻ്റെ നല്ല ഭാവിയ്ക്കു വേണ്ടിയാണ് ഞാൻ നിന്നോടിതു പറയുന്നത്.
ഈ പേന നിൻ്റെ മുത്തച്ഛൻ്റെ ആയിരുന്നു.
ഒരു പാത തിരഞ്ഞെടുത്താൽപ്പിന്നെ,
അതിൽനിന്ന് മാറിനടക്കുകയെന്നത് അത്യന്തം ദുഷ്കരമാണ്.
ഉചിതമായ തീരുമാനമെടുക്ക്, സത്യ.
മുത്തച്ഛൻ്റെ മൂല്യങ്ങളും ആദർശങ്ങളുംകൊണ്ട് അദ്ദേഹം എന്തുനേടി?
അദ്ദേഹത്തിൻ്റെ പാത പിന്തുടർന്ന് നിങ്ങൾ എന്തുനേടി?
കുടുംബത്തിൻ്റെ വിശപ്പുമാറ്റാൻ പോലും കഴിഞ്ഞില്ല.
എനിക്ക് നിങ്ങളെപ്പോലെ ജീവിക്കാൻ വയ്യ.
മുത്തച്ഛൻ, കോപ്പ്!
ലൈറ്റ്ഹൗസ് രാത്രി 8:12
ക
ഉപശീർഷകം വിവർത്തനംചെയ്തത് ശ്യാം ടി.കെ.
ക്രിയേറ്റീവ് സൂപ്പർവൈസർ ശ്രീസായി സുരേന്ദ്രൻ